In dié jongste aflewering van die Star Wars-sage word die Jedi-meester Luke Skywalker se vreedsame, stil bestaan in afsondering op sy kop gekeer as gevolg van sy kennismaking met Rey, ’n jong vrou wat sterk tekens van die Force toon.
Sy daag op sy eiland op en dring daarop aan dat hy haar touwys maak en as ’n Jedi oplei sodat sy sy suster, Leia, kan help om die bose First Order van Kylo Ren en General Hux te verslaan.
’n Skooljuffrou dink sy het die Amerikaanse droom verwesenlik toe sy, haar man en drie seuns ’n gesellige huis op Long Island betrek.
’n Geheime agent kry opdrag om die East te infiltreer, ’n ekoterreurgroep wat toeslaan op firmas wat die omgewing besoedel.
Sy draai selfs hul leier ’n rat voor die oë, maar die bordjies word verhang toe sy ál simpatieker begin word teenoor die groep.